Zodiaks

Zodiaks (, zōidiakòs (kýklos) — 'zvēriņu (rats)') ir 12 zvaigznāju kopums, kas atrodas 16° platā debesu sfēras joslā, kuras centrs ir ekliptika — līnija, kas iezīmē Saules gada laikā veikto redzamo apriņķojumu. Ekliptika iet arī caur Čūskneša zvaigznāju, ko vēsturiski nepieskaita pie zodiaka zvaigznājiem.

Pirms aptuveni 2000 gadu, neņemot vērā atšķirīgo zvaigznāju platumus un Čūskneša zvaigznāju, zodiaka zīmes apmēram sakrita ar to zvaigznājiem, taču Zemes ass nobīdes (precesijas) dēļ tie laika gaitā viens no otra arvien vairāk attālinās. Mūsdienās šī nobīde jau ir aptuveni mēnesis.

Zodiaka sistēmai ir dziļas vēsturiskas saknes dažādās kultūrās. Piemēram, babilonieši bija vieni no pirmajiem, kas izveidoja zodiaka sistēmu, dalot debesu sfēru divpadsmit daļās, pamatojoties uz Saules kustību gada laikā. Arī senie grieķi un romieši šo sistēmu pieņēma un papildināja, saistot zodiaka zīmes ar mitoloģiskiem tēliem un dievībām. Ķīniešu astroloģijā pastāv atšķirīga sistēma, kurā tiek izmantoti 12 dzīvnieki un mēness cikls, taču arī šeit tiek pievērsta uzmanība debesu ķermeņu ietekmei uz cilvēku dzīvi.

Lai gan mūsdienu zinātne neuzskata astroloģiju par precīzu vai pierādītu zinātni, zodiaka zīmes joprojām tiek plaši izmantotas populārajā kultūrā, psiholoģijā un personības analīzē.

 Zodiaka zvaigznāji 

Zodiaka zvaigznāji ir:
 Auns;
 Vērsis;
 Dvīņi
 Vēzis;
 Lauva;
 Jaunava;
 Svari;
 Skorpions;
 Strēlnieks;
 Mežāzis;
 Ūdensvīrs;
 Zivis.
Katra no šīm zīmēm ir saistīta ar kādu no četriem elementiem — uguni, zemi, gaisu vai ūdeni, kas tiek uzskatīti par nozīmīgiem personības un uzvedības veidotājiem astroloģijā.

 Datumu tabula 
 Zodiaka zīme Simbols Saules atrašanās laiks Rietumu astroloģija Indiešu astroloģija IAU noteiktais zvaigznājs Auns 20px|Auns 21. marts — 20. aprīlis 14. aprīlis — 14. maijs Auns, 19. aprīlis — 13. maijs Vērsis 20px|Vērsis 21. aprīlis — 20. maijs 15. maijs — 14. jūnijs Vērsis, 14. maijs — 19. jūnijs Dvīņi 20px|Dvīņi 21. maijs — 21. jūnijs 15. jūnijs — 16. jūlijs Dvīņi, 20. jūnijs — 20. jūlijs Vēzis 20px|Vēzis 22. jūnijs — 22. jūlijs 17. jūlijs — 16. augusts Vēzis, 21. jūlijs — 9. augusts Lauva 20px|Lauva 23. jūlijs — 22. augusts 17. augusts — 16. septembris Lauva, 10. augusts — 15. septembris Jaunava 20px|Jaunava 23. augusts — 22. septembris 17. septembris — 17. oktobris Jaunava, 16. septembris — 30. oktobris Svari 20px|Svari 23. septembris — 23. oktobris 18. oktobris — 16. novembris Svari, 31. oktobris — 22. novembris Skorpions 20px|Skorpions 24. oktobris — 22. novembris 17. novembris — 15. decembris Skorpions, 23. novembris — 29. novembris — — — — Čūsknesis, 30. novembris — 17. decembris Strēlnieks 20px|Strēlnieks 23. novembris — 21. decembris 16. decembris — 14. janvāris Strēlnieks, 18. decembris — 18. janvāris Mežāzis 20px|Mežāzis 22. decembris — 20. janvāris 15. janvāris — 12. februāris Mežāzis, 19. janvāris — 15. februāris Ūdensvīrs 20px|Ūdensvīrs 21. janvāris — 19. februāris 13. februāris — 14. marts Ūdensvīrs, 16. februāris — 11. marts Zivis 20px|Zivis 20. februāris — 20. marts 15. marts — 13. aprīlis Zivis, 12. marts — 18. aprīlis

 Atsauces 

 Ārējās saites 

Kategorija:Astroloģija
Kategorija:Debess koordinātu sistēmas
Kategorija:Zvaigznāji